text: Opdatering: Freja er nu fundet
  01 marts 2019 kl. 13.16
  14-årig pige efterlyses af politiet. Familien har ikke set hende siden onsdag aften. 
  Opdatering: Freja Eriksen er fundet, oplyser Syd- og Sønderjyllands Politi fredag aften på twitter. Politiet efterlyste tidligere fredag den 14-årige pige, som ikke var set siden onsdag eftermiddag. Der var formodninger om, at Freja var taget til København, men politiet oplyser, at hun er fundet i god behold i Esbjerg.
  Politiet har valgt at efterlyse en 14-årig pige med navn og billede.
  Den 14-årige Freja Margrethe Eriksen forlod onsdag aften sit hjem i Esbjerg.
  Familien er bekymret for hende.
  Hun er formodentlig søgt til København.
  Hvis nogen har oplysninger om Freja, vil politiet gerne have oplysninger på telefon 114.
  - Hvis Freja ser efterlysningen bedes hun ringe 114, skriver Syd- og Sønderjyllands Politi på Twitter.
  Freja beskrives som ca. 165 cm høj, lettere buttet, med langt brunt hår og brun/grønne øjne. Hun er iført knælang rød jakke og har gul skuldertaske.
  
  